Tromsø-kvinne (65) dømt for hatefull ytring etter Facebook-kommentar

En kvinne fra Tromsø er i Nord-Troms tingrett dømt for hatefulle ytringer etter å ha skrevet at en moské burde bombes.

NTB

30. aug. 2019 12:55 Sist oppdatert 30. august 2019

Kvinnen erkjente straffskyld da hun møtte i tingretten. I samsvar med aktors påstand ble hun dømt til betinget fengsel i 21 dager. Hun må betale 10.000 kroner i bot. I tillegg må hun ut med 3000 kroner i saksomkostninger, melder Nordlys.

Kommentaren hun ble dømt for, ble skrevet i kommentarfeltet på den åpne Facebook-profilen til Hege Storhaug i Human Rights Service.

Under et innlegg om en moské i Stavanger, skrev kvinnen:

«Plasser ei bombe der og få bygningen sprengt først som sist. Boikott Tyrkia».

Politiet ble oppmerksom på saken gjennom et tips til nettpatruljen i Kripos.

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding